Document ID: /roh_data/filtered/fineweb-2-filterrobots_roh.jsonl.gz/8950

Gabriella Sonder-Dosch che ha 60 onns ha fatg bundant 35 onns la pura ensemen cun ses um a Salouf. Avant in temp han els surdà il manaschi bio cun vatgas da latg a la proxima generaziun.
L’anteriura pura che ha oriundamain ina scolaziun mercantila, s’engascha dapi blers onns en l’uniun da dunnas da Salouf e lavura er passa 20 onns sco scolasta da joga. Pervi da corona ha Gabriella Sonder-Dosch uss dentant bler peda ch’ella giauda gugent cun ils quatter biadis. Viver cun ed en la natira è impurtant per l’anteriura pura. Ella è gugent en moviment a pe, cun ils skis, cun il velo, da saltar cun ses um u cun la gruppa da Line Dance.
Il paun fatg sez ord il furn da laina ha in auter gust ed in’autra savur.
Per la seria Nossa cuschina raquinta Gabriella Sonder-Dosch da la tradiziun da far paun a Salouf en il pastrign cun il furn da laina. Ina giada al mais fan duas persunas da la gruppa paun cun 20 kg farina e lura san ils auters vegnir per lur pauns.